**KRITÉRIUM NA VYHODNOTENIE PONÚK,**

**PRAVIDLÁ JEHO UPLATŇOVANIA A PRAVIDLÁ ELEKTRONICKEJ AUKCIE**

**Kritérium na vyhodnotenie ponúk:**

**Celková cena za dodanie predmetu zákazky v EUR bez DPH**

Hodnotí sa celková cena za dodanie predmetu zákazky v EUR bez DPH uvedená v ponuke a ktorá je výsledkom súčtu celkových cien položiek podľa Štruktúrovaného rozpočtu ceny, ktorý je Prílohou č.2 SP, v zmysle špecifikácie predmetu zákazky uvedenej v Prílohe č. 1 SP a  obchodných podmienok uvedených v Prílohe č. 3 SP. Celková cena položky je výsledkom súčinu jednotkovej ceny položky a množstva pri danej položke. Neuvedenie jednotkovej ceny niektorej položky v rozpočte bude znamenať, že ponuka uchádzača je neúplná a nespĺňa požiadavky verejného obstarávateľa na predmet zákazky.

**Pravidlá na uplatnenie kritéria**

Vyhodnotenie návrhov na plnenie kritéria sa uskutoční prostredníctvom porovnania cien ponúk. Pri vyhodnotení bude zostavené poradie ponúk. Ponuky budú zoradené podľa výšky ceny, na prvom mieste poradia sa umiestni tá ponuka, ktorá bude obsahovať najnižšiu cenu.

**Návrh na plnenie kritérií**

Uchádzač vyplní Prílohu č. 2 vzor Štruktúrovaného rozpočtu ceny týchto SP a predloží ho v ponuke a zároveň vyplní **jednotkové ceny položiek** v elektronickom ponukovom formulári v elektronickom prostriedku JOSEPHINE, ktorý zodpovedá Štruktúrovanému rozpočtu ceny. V prípade rozdielu platia ceny uvedené v Štruktúrovanom rozpočte ceny v prílohe č. 2 SP.

Uchádzačom navrhovaná jednotková cena za každú položku predmetu zákazky musí byť uvedená v EUR, matematicky zaokrúhlená na dve desatinné miesta.

Uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v týchto SP. Ponuka je vyhotovená elektronicky v zmysle § 49 ods. 1 písm. a) zákona a vložená do elektronického prostriedku JOSEPHINE umiestnenom na webovej adrese <https://josephine.proebiz.com/>. Elektronická ponuka sa vloží vyplnením ponukového formulára a vložením požadovaných dokladov a dokumentov v elektronickom prostriedku JOSEPHINE umiestnenom na webovej adrese <https://josephine.proebiz.com/>. V predloženej ponuke prostredníctvom elektronického prostriedku JOSEPHINE musí byť pripojený návrh na plnenie kritérií vyplnením elektronického formulára, v elektronickom prostriedku JOSEPHINE.

**V prípade rovnosti predložených ponúk** budú ponuky vyhodnotené na základe Pomocného kritéria na vyhodnotenie č. 1: Lehota dodania predmetu zákazky v dňoch odo dňa nadobudnutia účinnosti zmluvy.

Úspešnou ponukou na základe Pomocného kritéria č. 1 s názvom Lehota dodania v dňoch odo dňa nadobudnutia účinnosti zmluvy bude ponuka s kratšou lehotou dodania predmetu zákazky v dňoch. Pomocné kritérium na vyhodnotenie ponúk č. 1 sa uplatní len a výlučne v prípade rovnosti predložených ponúk. Návrh na plnenie pomocného kritéria č. 1 bude premietnutý do znenia Kúpnej zmluvy, pričom uchádzač bude návrhom na plnenie Pomocného kritéria č. 1 viazaný aj v prípade, že sa na účely vyhodnotenia ponúk neuplatní.

Návrh na plnenie Pomocného kritéria č. 1 uchádzač uvedie v prílohe č. 2 SP.